Pieter-Steph nou in Naas, Habana se klub | Netwerk24
Deur Sportredaksie 24 Januarie 2020 10:08
Pieter-Steph du Toit is vir ’n derde keer as Suid-Afrikaanse rugby se Speler van die Jaar bekroon. Foto: Gallo Images
Du Toit is verlede jaar ook as Wêreldrugby se Speler van die Jaar bekroon nadat hy die Springbokke gehelp het om die Webb Ellis-beker in Japan omhoog te hou.
Dié Springbok-flank sluit hom hiermee by Naas Botha en Bryan Habana aan as die enigste spelers in die geskiedenis van Suid-Afrikaanse rugby wat dié eer ’n derde keer te beurt val.
Du Toit is ook in 2016 en 2018 as die voorste speler in Suid-Afrikaanse rugby aangewys.
Die ander benoemdes was Damian de Allende, Cheslin Kolbe, Makazole Mapimpi en Duane Vermeulen.
Rassie Erasmus en die Bokke is ook vereer vir die span se droomseisoen in 2019.
Die Bokke het die Wêreldbeker-toernooi en Rugbykampioenskap gewen en het as Wêreldrugby se Afriger- en Span van die Jaar weggestap.
Die Suid-Afrikaanse Rugbyunie (Saru) vereer hulle met dieselfde pryse.
Handré Pollard (Superrugby-speler van die Jaar), Siviwe Soyizwapi (Sewesspeler van die Jaar) en Joseph Dweba (Curriebeker-speler van die Jaar) het van die ander vername pryse gewen.
Meer oor: Naas Botha | Bokke | Bryan Habana | Toetsrugby | Springbokke | Pieter-Steph Du Toit | Wêreldbekerrugby | Saru
Walliesers vereer Pieter-Steph